Uitdrukking: varkoor gooiArgieffoto (Foto: GerDukes/Pixabay) Uitdrukking: varkoor gooi Betekenis: afluister Waar kom dit vandaan? Hierdie “varkoor” is nie die oor van ŉ vark nie, maar verwys moontlik na die mooi, groot aronskelkblom, ŉ soort lelie wat ook as die varkblom bekend is, omdat die vorm daarvan aan die vorm van ŉ vark se oor herinner. Om varkoor te gooi beteken om af te luister. Terwyl jy met iemand praat, spits jy jou ore en luister fyn na wat daar alles in ŉ ander groepie gesê word. “Varkoor gooi” kan ook beteken dat jy jou ore oophou om iets te probeer uitvind. “Ek stel belang in ŉ pos by julle. Sal jy asseblief varkoor gooi?” Soortgelyk aan “om jou oor op die grond te hou”. Bron: Die tale wat ons praat – taaldinge uit die gewilde radioprogram Uitgewer: Penguin Random House Prys: R230,00* *Prys onderhewig aan verandering Koop die boek by Graffiti Boeke